මේ වැඩසටහනට සමගාමීව වෛද්‍ය පරීක්‍ෂණවලින් අනතුරුව දෘෂ්‍යාබාධ ඇති අයවලුන් හට ඇස් කණ්ණාඩි ලබාදීම, දන්ත සායන, මුත්‍රා පරීක්‍ෂාව, වකුගඩු රෝගීන් සඳහා ප්‍රතිකාර හා උපදේශන සේවා මෙන්ම ඖෂධ ලබාදීම සිදුකරනු ලබයි.වර්ල්ඩ් විෂන් ආයතනයේ මූල්‍ය දායකත්වයෙන්, උතුරුමැද පළාත් සෞඛ්‍ය අමාත්‍යාංශය, පළාත් සෞඛ්‍ය අධ්‍යක්‍ෂවරයා හා හොරොව්පොතාන ප්‍රාදේශීය සභා සභාපති අනුර වික්‍රමසිංහ මහතාගේ සම්බන්ධීකරණයෙන් මේ වැඩසටහන සංවිධානය කර ඇත.ගොවිජන සේවා හා වනජීවී ඇමැති එස්. එම්. චන්ද්‍රසේන සහ උතුරුමැද පළාත් සභා මන්ත්‍රී එස්. එම්. රංජිත් සමරකෝන් යන මහත්වරුන්ගේ ප්‍රධානත්වයෙන් වෛද්‍ය සායනය ආරම්භ කිරීමට නියමිතය.මේ අවස්ථාවට ලේක් හවුස් ආයතනය නියෝජනය කරමින් ජනාධිපති සම්බන්ධීකරණ ලේකම් හා මෙහෙයුම් අධ්‍යක්‍ෂ උපුල් දිසානායක, කර්තෘ මණ්ඩල අධ්‍යක්‍ෂ සීලරත්න සෙනරත්, අලෙවි හා ශාඛා කාර්යාල ප්‍රධානී සුනිල් සෙන්දනායක යන මහත්වරුන් සහභාගි වීමට නියමිතය.නොමිලයේ සැපයෙන සේවාවන් ලබාගැනීම සඳහා හොරොව්පොතාන ප්‍රදේශයේ ජනතාවට මේ වැඩසටහන හා එක්වන ලෙස සුනිල් සෙන්දනායක මහතා ඉල්ලීමක් කර සිටී..